OzLabs/hebrew-wiki-articles huggingface dataset:
הדיוויזיה ה-30 (ורמאכט)

הדיוויזיה ה-30 (בגרמנית: 30. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה.

==היסטוריה==
הדיוויזיה הוקמה ב-1 באוקטובר 1936 בליבק, והועמדה תחת פיקוד קרל-היינריך פון שטילפנגל. במהלך המערכה בפולין לחמה הדיוויזיה כחלק מהקורפוס ה-10 במסגרת הארמייה השמינית, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-11 במסגרת הארמייה השישית. במהלך מבצע ברברוסה לחמה הדיוויזיה כחלק מהקורפוס ה-10 במסרת הארמייה ה-16, והשתתפה במצור על לנינגרד. לאחר מכן לחמה הדיוויזיה בקרבות השונים בגזרה הצפונית, כחלק מהארמיות ה-16 וה-18 לסירוגין עד סוף המלחמה.

==מפקדים==
{| class="wikitable"
|-
! שם !! כהונה
|-
| קרל-היינריך פון שטילפנגל ||1 באוקטובר 1936 - 4 בפברואר 1938
|-
| קורט פון בריזן ||4 בפברואר 1938 - 1 ביולי 1939
|-
| פרנץ במה || 1 ביולי 1939 - 19 ביולי 1939
|-
| קורט פון בריזן || 19 ביולי 1939 - 25 בנובמבר 1940
|-
| ולטר בויכס || 25 בנובמבר 1940 - 5 בינואר 1941
|-
| קורט פון טיפלסקירך || 5 בינואר 1941 - 5 ביוני 1942
|-
| תומאס-אמיל פון ויקדה || 5 ביוני 1942 - 29 באוקטובר 1943
|-
| גרהרד הנקה || 29 באוקטובר 1943 - 5 בנובמבר 1943
|-
| וילהלם האסה || 5 בנובמבר 1943 - 15 במרץ 1944
|-
| הנס פון באסה ||15 במרץ 1944 - 15 באוגוסט 1944
|-
| אוטו בארט ||15 באוגוסט 1944 - 30 בינואר 1945
|-
| אלברט האנצה ||30 בינואר 1945 - 8 במאי 1945
|}

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/30ID-R.htm הדיוויזיה ה-30] באתר lexikon-der-wehrmacht 

30
גומצן (טרימרסורוס)

Trimeresurus macrops
גומצן (שם מדעי: Trimeresurus) הוא סוג של נחשים ארסי מתת-משפחת צפעוני גומה המכונים גומצנים עקב הגומות שליד נחיריהם, איתם הם יכולים לאתר את טרפם, הכולל מינים בעלי דם חם ולאתר אותם בעזרת החום. החום מייצר אצלם תמונה מטושטשת של הטרף ומקל עליהם לכוון אליו.

בניגוד לשאר סוגי הגומצנים סוג זה מצוי ביערות דרום-מזרח אסיה ומטפס על עצים. הנחשים מוסווים וצבעם ירוק כמו עלי היער, אך חלקם בעלי צבעים כהים או בהירים יותר. הם בעלי שיני ארס גדולות ועלולים לסכן גם אנשים שהוכשו.

לנחשים אלה עיניים גדולות ובולטות, ראש רחב, גוף בצבע ירוק בוהק ומעט פסים כהים. הם יכולים להגיע לאורך 240 ס"מ. הם מחכים לטרפם על ענפי העצים ומחכים ליונקים קטנים, עופות, זוחלים ודו-חיים מטפסים.

בעבר השתייכו לסוג זה גם בני הסוג פרוטובות'רופס.
==מיון==
{|
|
* גומצן (טרימרסורוס) (Trimeresurus)
**גומצן לבן-שפה (Trimeresurus albolabris)
** Trimeresurus andalasensis
** Trimeresurus andersonii
** Trimeresurus barati
** Trimeresurus borneensis
**Trimeresurus brongersmai
** Trimeresurus buniana
** Trimeresurus cantori
** Trimeresurus cardamomensis
**גומצן ירוק (Trimeresurus erythrurus)
**גומצן מפוספס (Trimeresurus fasciatus)
**גומצן פיליפיני (Trimeresurus flavomaculatus)
**גומצן סיאמי (Trimeresurus fucatus)
** Trimeresurus gracilis
** Trimeresurus gramineus
**גומצן גומפכט (Trimeresurus gumprechti)
**גומצן הייגן (Trimeresurus hageni)
** Trimeresurus honsonensis
**גומצן אדום-זנב (Trimeresurus insularis)
**גומצן קנצ'נבורי (Trimeresurus kanburiensis)
** Trimeresurus labialis
** Trimeresurus macrolepis
**גומצן גדול-עין (Trimeresurus macrops)
|
** Trimeresurus malabaricus
** Trimeresurus malcolmi
**גומצן מקגרגור (Trimeresurus mcgregori)
** Trimeresurus medoensis
**גומצן ערפילי (Trimeresurus nebularis)
** Trimeresurus phuketensis
**Trimeresurus popeiorum
** Trimeresurus puniceus
**גומצן המנגרובים (Trimeresurus purpureomaculatus)
** Trimeresurus rubeus
** Trimeresurus sabahi
**גומצן שולצה (Trimeresurus schultzei)
** Trimeresurus septentrionalis
** Trimeresurus sichuanensis
** גומצן שטיינגר (Trimeresurus stejnegeri)
** Trimeresurus strigatus
**גומצן סומטרי (Trimeresurus sumatranus)
** Trimeresurus tibetanus
** Trimeresurus toba
** Trimeresurus trigonocephalus
** Trimeresurus truongsonensis
**גומצן משובץ (Trimeresurus venustus)
**גומצן פוגל (Trimeresurus vogeli)
**גומצן סיברוט (Trimeresurus whitteni)
**גומצן יונאן (Trimeresurus yunnanensis)
|
|}

==קישורים חיצוניים==

קטגוריה:בעלי חיים שתוארו ב-1804
קטגוריה:טקסונים שתוארו בידי ברנר-ז'רמין דה לספד
קטגוריה:צפעוני גומה
דיות (תת-משפחה)

דיות (שם מדעי: Milvinae), היא תת־משפחה של עופות דורסים במשפחת הנציים, להם במקרים רבים זנבות מחודדים כמו סנונית. הם בינוניים בגודלם ולעיתים דואים שעות בחיפוש טרף. דיות אחרות נעות רק לאחר שהם ראו את טרפם מהעץ ונעים לעברו בטיסה חרישית.

הדיות יותר קטנות מהעיטים אך גדולות מהנץ ומהבז ויכולות לצוד טרף גדול יותר, בעיקר יונקים קטנים, עופות אחרים וזוחלים שונים ודיית החלזונות ניזונה גם מחלזונות מים. כמו הרבה דורסים נקבות הדיה גדולות מהזכר.

==מיון טקסונומי==
* סוג דיה כפולת שן (Harpagus)
* סוג דיית המיסיסיפי (Ictinia)
* סוג ומין יחיד דיית החלזונות (Rostrhamus sociabilis)
* סוג דיה שורקת (Haliastur) 
* סוג ומין יחיד דיה מרובעת זנב (Lophoictinia isura)
* סוג דיה (Milvus)
* סוג ומין יחיד דיה שחורת חזה (Hamirostra melanosternon)
* סוג ומין יחיד דיה דקת-מקור (Helicolestes hamatus)

==ראו גם==
*דיית החלזונות
*איות

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
הדיוויזיה ה-32 (ורמאכט)

הדיוויזיה ה-32 (בגרמנית: 32. Infanterie-Division) הייתה דיוויזיית חיל רגלים של ה שלחמה במלחמת העולם השנייה.

==היסטוריה==
הדיוויזיה הוקמה ב-1 באוקטובר 1936 בקזלם, והועמדה תחת פיקוד ניקולאוס פון פאלקנהורסט. במהלך המערכה בפולין ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-2 במסגרת הארמייה הרביעית. במהלך מבצע ברברוסה לחמה הדיוויזיה כחלק מהקורפוס ה-2 במסגרת הארמייה ה-16, והשתתפה במצור על לנינגרד. לאחר מכן לחמה הדיוויזיה בקרבות השונים בגזרה הצפונית, כחלק מהארמיות ה-16 וה-18 לסירוגין. בפברואר 1945 הועברה הדיוויזיה לפרוסיה המזרחית, שם לחמה כחלק מהארמייה השנייה בקרבות שהתחוללו שם עד סוף המלחמה.

==מפקדים==
{| class="wikitable"
|-
! שם !! כהונה
|-
| ניקולאוס פון פאלקנהורסט || 1 באוקטובר 1936 - 19 ביולי 1939
|-
| פרנץ במה || 19 ביולי 1939 - 14 בספטמבר 1939
|-
| אקארד פון גבלנץ || 14 בספטמבר 1939 - 1 בדצמבר 1939
|-
| פרנץ במה ||1 בדצמבר 1939 - 15 ביוני 1940
|-
| וילהלם בוהנשטדט || 15 ביוני 1940 - 1 במרץ 1942
|-
| קרל הרנקאמפ || 1 במרץ 1942 - 1 ביוני 1942
|-
| וילהלם וגנר ||1 ביוני 1942 - 27 ביוני 1943
|-
| אלפרד טילמן || 27 ביוני 1943 - 12 בספטמבר 1943
|-
| הנס בק-בהרנס || 12 בספטמבר 1943 - 1 בפברואר 1944
|-
| פרנץ שליפר || 1 בפברואר 1944 - 1 ביולי 1944
|-
| הנס בק-בהרנס || 1 ביולי 1944 - 13 באוגוסט 1944
|-
| גאורג קוסמאלה || 13 באוגוסט 1944 - ספטמבר 1944
|-
| הנס בק-בהרנס || ספטמבר 1944 - 8 במאי 1945
|}

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/32ID-R.htm הדיוויזיה ה-32] באתר lexikon-der-wehrmacht 

32
עיטים (תת-משפחה)

עיטים (שם מדעי: Aquilinae) היא תת-משפחה של דורסי יום ממשפחת הנציים. רוב המינים בתת-משפחה זו מכונים עיטים אך לא כל העיטים שייכים לקבוצה זו, למשל מיני העיטם.

אלו מהגדולים שבדורסי היום והגדול מביניהם הוא העיט הלוחם שכול להגיע למשקל 3 ק"ג ולמוטת כנפיים של 260 ס"מ ובעבר היה מין עיט האסטי שחי בניו זילנד והיה גדול גם מהעיט הלוחם. לעופות אלה מקור חד כתער, טפרים גדולים וכנפיים רחבות העוזרות להם לדאות ביום.

רוב מינים העיטים הם מונוגמיים ובעלי טריטוריה עליה הם מגינים מעיטים אחרים. הם ציידים קשוחים היכולים להרוג חיות גדולות מהם, כמו קופים, איילים צעירים ואנטילופות קטנות ממדים, אך בדרך כלל הם צדים טרף קטן יותר כמו מכרסמים, ארנבות או עופות אחרים.

==מיון==
*תת-משפחה עיטים (Aquilinae)
** סוג עיט נצי (Spizaetus)
** סוג עיט נצי טרופי (Nisaetus)
** סוג ומין יחיד עיט גדול ציצית (Lophaetus occipitalis)
** סוג ומין יחיד עיט לוחם (Polemaetus bellicosus)
** סוג עיט קטן (Hieraaetus)
** סוג ומין יחיד עיט האסטי (Harpagornis moorei) – נכחד
** סוג עיט כתר (Stephanoaetus) – שייך לעיטים טרופיים
** סוג ומין יחיד עיט-נצי אדום-בטן (Lophotriorchis kienerii)
** סוג ומין יחיד עיט נחשים אפריקאי (Dryotriorchis spectabilis)
** סוג עיט (Aquila)
**סוג עיט מנוקד (Clanga)
** סוג ומין יחיד עיט מלאי שחור (Ictinaetus malayensis)

==גלריה==
<gallery mode=packed heights=130 widths=130>
קובץ:Long-crested Eagle RWD3.jpg|עיט גדול ציצית
קובץ:MH Booted.jpg|עיט גמדי
קובץ:Changeable hawk Eagle.jpg|עיט נצי מצויץ
קובץ:Mountain Hawk Eagle Mahananda WLS West Bengal India 07.12.2015.jpg
קובץ:Steppe Eagle 2 (5086549225).jpg|עיט ערבות
</gallery>

==ראו גם==
*עיט

==קישורים חיצוניים==

*
דמיין (סרט)

דמיין: ג'ון לנון הוא סרט תיעודי משנת 1988 על המוזיקאי הבריטי ג'ון לנון.

הסרט מוזכר בשירו של הזמר הישראלי דני רובס "רכבות 68-80-88" שיצא ב-1991.
== הפקה ==
הסרט כולל אוסף רחב היקף של שיאים מהקריירה המוזיקלית של לנון. בנוסף ישנן בו הקלטות שטרם הושמעו: הקלטה אקוסטית של השיר Real Love שהוקלטה ב-1979, והקלטה שבוצעה בחזרות לשיר Imagine בשנת 1971.

הסרט הוזמן על ידי יוקו אונו, אשתו של לנון, ואף לא אחד משלושת חברי הביטלס לשעבר, פול מקרטני , ג'ורג 'האריסון או רינגו סטאר, הסכים להשתתף בסרט.

הסרט מורכב מראיונות עם בני משפחה וקולגות של לנון ומקטעי ארכיון. בין המרואיינים גם סינתיה לנון, אשתו הראשונה. ג'ון וסינתיה התחתנו צעירים, באופן לא מתוכנן, ב-1962, לאחר שהיא גילתה שהיא בהיריון עם בנם ג'וליאן, שבהמשך המשיך את דרכו של לנון והפך גם הוא לזמר. נישואיהם ידעו קשיים ומשברים רבים, והסתיימו סופית ב-1968, אך היו לכך רמזים מטרימים, עליהם מספרת סינתיה בסרט.

סרט זה אינו סרט הטלוויזיה Imagine משנת 1972 (אותו יצרו לנון ויוקו אונו).

== קישורים חיצוניים ==

קטגוריה:ג'ון לנון
קטגוריה:סרטים תיעודיים
קטגוריה:סרטים תיעודיים על זמרים
קטגוריה:סרטי 1988
עקבים

Buteo lineatus
עקבים (שם מדעי: Buteoninae) היא תת-משפחה של דורסי יום ממשפחת הנציים. מקור שמם במנהגם לעקוב ולרדוף אחרי טרפם לאורך זמן, עקב זריזותם ועקב מנהגם לצוד בחבורות קטנות.

עופות דורסים אלה יותר קטנים מהעיטים אך גדולים מהנץ ומהדיה ויכולים לתפוס טרף גדול יותר. הם חיים במגוון בתי גידול ודואים במשך שעות בחיפוש אחר טרפם, אותו הם תופסים והורגים על ידי צלילה ותפיסה בטפריהם הענקיים ומקורם החזק והחד.

העקבים בעלי כסות נוצות חומה-כתמתמה וזנבם מוארך מעט. צבע המקור צהוב והרגליים צהובות וחשופות מנוצות. מינים מסוימים נמצאים רוב הזמן על הקרקע.

==מיון==
*תת-משפחת עקבים (Buteoninae)
**סוג עקב כהה (Geranoaetus)
**סוג עקב (Buteo)
**סוג ומין יחיד עקב האריס (Parabuteo unicinctus)
**סוג ומין יחיד עקב צד הדרך (Rupornis magnirostris)
**סוג עקב לבן (Pseudastur)
**סוג ומין יחיד עקב מסורג (Morphnarchus princeps)
**סוג עקב שחור (Buteogallus)
**סוג ומין יחיד עקב שחור-צווארון (Busarellus nigricollis)
**סוג עיט מצויץ (Harpyhaliaetus) - שייך לעיטים טרופיים.
**סוג עקב כתום (Leucopternis)
**סוג ומין יחיד עקב פלומביאוס (Cryptoleucopteryx plumbea)
**סוג ומין יחיד עקב הלטאות (Kaupifalco monogrammicus)
**סוג עקב אפור (Butastur)
**סוג טיטאנוהיירקס (Titanohierax) - נכחד

על פי חלוקות מסוימות שייכים הנה גם מיני העיטים.

==קישורים חיצוניים==

*
מגדל החדשנות

מגדל החדשנות (באנגלית: Jockey Club Innovation Tower) הוא בניין באוניברסיטה הפוליטכנית של הונג קונג הממוקם על דרך קתהאם (Chatham Road) במחוז הונג הום, קאולון. הוא תוכנן על ידי האדריכלית, זוכת פרס פריצקר, זהא חדיד, בסגנון הנאו-פוטוריזם והוא הבניין הראשון שתכננה בהונג קונג. הבנייה החלה בשנת 2009 והייתה אמורה להסתיים במקור בסוף שנת 2011 ברם, היא נדחתה עד אמצע שנת 2013.

הבניין ממוקם בקצה הצפון-מערבי של קמפוס האוניברסיטה, משתרע על פני שטח של 12,000 מטרים רבועים והוא משרת כ-1,800 אנשי סגל וסטודנטים.

הבניין הוא ביתו של בית הספר לעיצוב על שלל התמחויותיו כגון: עיצוב סביבתי, עיצוב תעשייתי, עיצוב מוצר, תקשורת חזותית, פרסום ועיצוב דיגיטלי.

<gallery>
קובץ:HKPU Innovation Tower Entrance Void 2014.jpg|האטריום בכניסה לבניין
קובץ:HKPU Innovation Tower Exhibition Gallery 201403.jpg|תערוכה בקומת הקרקע
קובץ:HKPU Innovation Tower Stairs 201403.jpg
קובץ:HKPU Innovation Tower Common area atrium 201403.jpg
קובץ:HKPU Innovation TowerOutdoor Podium 201403.jpg
</gallery>

==קישורים חיצוניים==

* 
* [https://web.archive.org/web/20120301134727/http://www.zaha-hadid.com/architecture/innovation-tower/ זהא חדיד אדריכלים - מגדל החדשנות]

==הערות שוליים==

קטגוריה:הונג קונג: מבנים
קטגוריה:מבנים שתכננה זהא חדיד
לוקה קלדירולה

לוקה קלדירולה (באיטלקית: Luca Caldirola; ) הוא כדורגלן איטלקי המשחק בעמדות הבלם והמגן שמאלי בקבוצת מונצה מהסרייה א'.

==קריירת מועדונים==
קלדירולה החל את קריירת המשחק שלו בקבוצות הילדים והנוער של קבוצת אינטר מילאנו ואף שימש כקפטן קבוצת הנוער. במהלך עונת 2009/2010 צורף מספר פעמים לסגל הקבוצה הבוגרת, אך לא שותף במשחקים. את הבכורה הלא-רשמית ערך במסגרת משחק ידידות נגד AC מילאן.

בעונת 2010/2011 הושאל לקבוצת ויטסה ארנהם מליגת העל ההולנדית בה שיחק 11 משחקים. ביוני 2011 מכרה אינטר מחצית מכרטיס השחקן של קלדירולה לקבוצת צ'זנה כחלק מעסקת ההעברה של יוטו נגטומו לקבוצה. ב-7 בדצמבר ערך את הופעת הבכורה הרשמית שלו במדי אינטר במשחק במסגרת שלב הבתים של ליגת האלופות מול קבוצת צסק"א מוסקבה. כחודש לאחר מכן הושאל לקבוצת ברשה ששיחקה בסרייה ב'. ביוני 2012, עבר לשחק בקבוצת צ'זנה ושיחק בה בחצי הראשון של העונה, בטרם הושאל שוב לברשה עד לסיום העונה.

ביוני 2013 חתם על חוזה ל-4 עונות בקבוצת ורדר ברמן מהבונדסליגה. ב-7 בדצמבר 2014 כבש את שער הבכורה בקריירה בבעיטה חופשית בהפסד הקבוצה 2–5 לקבוצת איינטרכט פרנקפורט. בעונת 2015/2016 הושאל לעונה לקבוצת דרמשטאדט 98 ובסיומה חזר לשחק בברמן.

בינואר 2019 חזר קלדירולה לאיטליה לאחר חמש שנים, כשחתם בבנוונטו מהסרייה ב', אליה עבר בהעברה חופשית. בתוך שתי עונות חתם בקבוצת מונצה מהסרייה ב'.

==קישורים חיצוניים==
* 

==הערות שוליים==

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני אינטר מילאנו
קטגוריה:כדורגלני ויטסה ארנהם
קטגוריה:כדורגלני צ'זנה
קטגוריה:כדורגלני ברשה
קטגוריה:כדורגלני ורדר ברמן
קטגוריה:כדורגלני דרמשטאדט 98
קטגוריה:כדורגלני בנוונטו
קטגוריה:כדורגלני מונצה
קטגוריה:ספורטאים זרים בהולנד
קטגוריה:ספורטאים איטלקים בגרמניה
קטגוריה:איטלקים שנולדו ב-1991
עיט נצי טרופי

עיט נצי טרופי (שם מדעי: Nisaetus) הוא עוף דורס גדול ממשפחת הנציים החי בדרום-מזרח אסיה וגם בתת-היבשת ההודית. בעבר הוא היה שייך לסוג עיט נצי (Spizaetus) מאמריקה הדרומית.

אלו עופות דורסים חזקים בעלי נוצות חומות וציצית מאחורי ראשם. הם בעלי מקור חד וחזק ועיניים צהובות והם יכולים לדאות שעות רבות בחיפוש טרף. הם יכולים לחיות גם ביער הטרופי ולתמרן בין הענפים בעקבות טרפם, בעזרת כנפיהם המעוגלות. חלקם חיים באזורים יבשים או קרירים יותר.

הם ניזונים מחיות קטנות כמו מכרסמים, עופות וזוחלים שונים וגם מפגרים.

==מינים==
*עיט נצי בליץ (Nisaetus alboniger)
*עיט נצי ג'אווה (Nisaetus bartelsi)
*עיט נצי מצויץ (Nisaetus cirrhatus)
*עיט נצי פלורס (Nisaetus floris) – מצוי בסכנת הכחדה חמורה
*עיט נצי סלווס (Nisaetus lanceolatus)
*עיט נצי וואלאס (Nisaetus nanus)
*עיט נצי הררי (Nisaetus nipalensis)
*עיט נצי לג (Nisaetus kelaarti)
*עיט נצי פיליפיני (Nisaetus philippensis)
*עיט נצי פינסקר (Nisaetus pinskeri)

==קישורים חיצוניים==

קטגוריה:בעלי חיים שתוארו ב-1836
קטגוריה:טקסונים שתוארו בידי בריאן הוטון הודג'סון
קטגוריה:עיטים
קורט פון בריזן

גנרל קורט פון בריזן (; 3 במאי 1886 – 20 בנובמבר 1941) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
פון בריזן נולד ב-3 במאי 1886 באנקלאם, שהשתייכה לאימפריה הגרמנית. בשנת 1904 התגייס פון בריזן לצבא האימפריה הגרמנית, והצטרף לרגימנט המשמר ה-2. עם פרוץ מלחמת העולם הראשונה מונה פון בריזן לשליש רגימנט המילואים ה-15, אך ב-23 באוגוסט 1914 נפצע במהלך הקרבות. לאחר החלמתו מונה לשליש חטיבת המילואים ה-26, וב-27 בינואר 1915 הועלה לדרגת האופטמן. בשנת 1916 מונה פון בריזן לקצין מטה בקורפוס ה-4, ובספטמבר 1916 הועבר זמנית אל המטה הכללי של הצבא. בשנת 1918 מונה פון בריזן לקצין אג"ם בדיוויזיה ה-239, ומילא תפקיד זה עד סוף המלחמה. על פעולותיו בקרבות קיבל פון בריזן את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף פון בריזן לרייכסווהר, ומילא בו תפקידי פיקוד ומטה. ב-1 במאי 1922 הועלה פון בריזן לדרגת מיור, ומונה לקצין במשמר הגבול בפומרניה. 1 באפריל 1934 הועלה לדרגת אוברסט לוטננט, ב-1 במאי 1934 הועלה לדרגת אוברסט. ב-15 באוקטובר 1935 מונה למפקד רגימנט הרגלים ה-69, וב-1 באוגוסט 1937 הועלה לדרגת גנרל מיור. ב-4 בפברואר 1938 מונה פון בריזן בעקבות פרשת בלומברג-פריטש למפקד הדיוויזיה ה-30, וב-27 באוגוסט 1939 הועלה לדרגת גנרל לוטננט.

===מלחמת העולם השנייה ואחריתו===
עם פרוץ המלחמה היה פון בריזן מפקד הדיוויזיה ה-30, ופיקד עליה במהלך הפלישה לפולין כחלק מהקורפוס ה-10 במסגרת הארמייה השמינית, וב-10 בספטמבר 1939 אף נפצע במהלך הקרבות, ועל כך קיבל ב-27 באוקטובר 1939 את עיטור צלב האבירים של צלב הברזל. במהלך המערכה על צרפת לחם פון בריזן עם הדיוויזיה שבפיקודו כחלק מהקורפוס ה-11 במסגרת הארמייה השישית, וב-1 באוגוסט 1940 הועלה לדרגת גנרל חיל הרגלים. ב-25 באוקטובר מונה פון בריזן למפקד הקורפוס ה-52, ובמהלך המערכה בבלקן לחם עם הקורפוס כחלק מהארמייה השנייה, ואף לחם עמו במערכה על יוון.

במהלך מבצע ברברוסה לחם פון בריזן עם הקורפוס שבפיקודו כחלק מהארמייה ה-17 במסגרת קבוצת ארמיות דרום, ולחם עמו בקרב קייב ובקרב חרקוב הראשון, וב-20 בנובמבר 1941 נהרג פון בריזן בשעת ביקורו בחזית באזור חרקוב.

== קישורים חיצוניים ==

* [http://www.lexikon-der-wehrmacht.de/Personenregister/B/BriesenKv-R.htm קורט פון ברייזן] באתר lexikon-der-wehrmacht 
* 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1886
קטגוריה:גרמנים שנפטרו ב-1941
גרהרד שמידהובר

גנרל גרהרד שמידהובר (; 9 באפריל 1894 – 11 בפברואר 1945) היה מפקד בכיר בוורמאכט שפיקד על כוחות במלחמת העולם השנייה, ולדעת חוקרים מסוימים בזכותו רוב גטו בודפשט ניצל.<ref name=":0"></ref><ref name=":1"></ref>

==ביוגרפיה==
===קריירה מוקדמת===
שמידהובר נולד ב-9 באפריל 1894 בדרזדן, שהשתייכה לאימפריה הגרמנית. בשנת 1914 התגייס שמידהובר לצבא האימפריה הגרמנית, והצטרף לרגימנט הרגלים ה-177 (הסקסוני המלכותי ה-12), עמו לחם בפרוץ מלחמת העולם הראשונה. בשנת 1916 הועבר שמידהובר לרגימנט הרגלים ה-391, ומילא בו תפקידים שונים עד סיום המלחמה. על פעולותיו בקרבות קיבל שמידהובר את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה פרש שמידהובר מהצבא, ובשנת 1920 התחתן עם הלן באומפלדר. בשנת 1934 הצטרף שמידהובר לוורמאכט, ובשנת 1939 הועלה לדרגת מיור ומונה למפקד הגדוד ה-2 ברגימנט הרגלים ה-103.

===מלחמת העולם השנייה ואחריתו===
עם פרוץ המלחמה היה שמידהובר מפקד גדוד ה-2 ברגימנט הרגלים ה-103, ולחם עמו במהלך המערכה בפולין ובמהלך המערכה על צרפת כחלק מהדיוויזיה ה-4. ב-15 באוגוסט 1940 הוסבה הדיוויזיה ה-4 לדיוויזיית הפאנצר ה-14, ורגימנט הרגלים ה-103 הוסב לרגימנט הרובאים ה-103. שמידהובר לחם עם גדודו במהלך המערכה בבלקן ובמהלך מבצע ברברוסה, וב-1 ביולי 1941 הועלה לדרגת אוברסט לוטננט. ב-1 באפריל 1942 הועלה שמידהובר לדרגת אוברסט, וב-1 ביוני אותה שנה קיבל תפקיד בבית הספר לשריון. ב-11 ביולי 1943 מונה שמידהובר למפקד רגימנט הפאנצרגרנדיר ה-304, שהיה חלק מדיוויזיית הפאנצר ה-2, ולחם עמו בקרבות סביב קייב, ועל כך קיבל ב-18 באוקטובר 1943 את עיטור צלב האבירים של צלב הברזל. ב-2 במאי 1944 מונה שמידהובר למפקד דיוויזיית הפאנצר ה-7, שהייתה חלק מארמיית הפאנצר הראשונה, וב-9 בספטמבר מונה למפקד דיוויזיית הפאנצר ה-13, שהייתה חלק מהארמייה השישית. באוקטובר 1944 לחם שמידהובר עם הדיוויזיה שבפיקודו בקרב דברצן, ובינואר 1945 לחם עמה במצור על בודפשט. ב-21 בינואר 1945 קיבל שמידהובר על פעולותיו תוספת עלי אלון לעיטור צלב האבירים של צלב הברזל. 

ישנם חוקרים הטוענים שימים ספורים לפני כן, רגע לפני הגעת הכוחות הסובייטים, החליטו יחידות של צלב החץ לחסל את כל יושבי גטו בודפשט. על פי חוקרים אלו, אחד מהקצינים ביחידה זאת החליט לנסות ולסייע ליהודים, ודרך ראול ולנברג, שהיה הנספח השוודי, הפעילו לחץ על מפקד העיר הגרמני שמידהובר שימנע את הטבח. הם הבהירו לו שמעשים אלו יהיו על אחריותו, ושיכנעו אותו לעצור אותם. מיד לאחר מכן שלח שמידהובר חיילים מהוורמאכט לתוך הגטו שיוודאו שהפורעים לא יפגעו שם.<ref name=":0" /><ref name=":1" />

ב-11 בפברואר נהרג בעת ניסיון הפריצה של המצור הסובייטי בבודפשט.

== קישורים חיצוניים ==

* [http://www.lexikon-der-wehrmacht.de/Personenregister/S/SchmidhuberG-R.htm גרהרד שמידהובר] באתר lexikon-der-wehrmacht 

== הערות שוליים ==

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1894
קטגוריה:גרמנים שנפטרו ב-1945
רונית ברש

רונית ברש (נולדה ב-7 ביוני 1977) היא רבנית ודרשנית ישראלית, פופולרית בקרב נשים. מרבה לארגן ערבי הפרשת חלה ונסיעות לקבר רבי נחמן מברסלב באומן. קהל שומעות לקחה חילוניות ברובו, בהן אף ידועניות אותן היא מנסה להוביל להתחזקות בדת וחזרה בתשובה.

== ביוגרפיה ==
נולדה ב-1977 בקריית גת למסעוד ואליס אלמקייס, גדלה בקריית גת ובבגרותה הייתה יחצנית ומפיקה של מסיבות ומועדונים. בסוף שנות ה-90 נסעה להתגורר במיאמי שם הכירה את בן זוגה אילון ברש. לאחר שנישאו והיא הרתה, ברש רצתה שבעלה ילמד מושגים ביהדות, ולכן והפצירה בו ללכת לשיעורי תורה. הוא הלך לשיעורים בבית חב"ד המקומי והתחזק באמונתו הדתית. ברש עצמה נשארה חילונית, ומכך נטען כי זו הסיבה לקשיים בחיי הנישואין שלהם. ב-2007 נסעה לבקשתו של בעלה, לאומן, לקברו של רבי נחמן מברסלב, ושם חוותה לדבריה הארה רוחנית ששינתה את חייה ומאז הפכה לדתייה.

ב-2015 סיפרה בראיונות לתקשורת, כי בגיל 14 היא נאנסה, ואף הרתה כתוצאה מהאונס. היא ילדה את התינוק ולאחר הלידה משפחתה והשירותים הסוציאליים הפצירו בה למסור את הילד לאימוץ, דבר שהתנגדה לו בתחילה ולבסוף שוכנעה ומסרה אותו לאימוץ.

== כרבנית ==
היא מרצה לנשים בלבד. לאחר חזרתה בתשובה החלה בהרצאות בתחילה למספר קטן מחברותיה, אט אט הרצאותיה התפרסמו. היא מפיקה ערבי התחזקות עם מופעים אור קוליים, ומופעים מוזיקליים בהם משתתפות אלפי נשים. היא גייסה לערבים אלו גם את הזמרים איציק אשל, ליאור נרקיס ודודו אהרון. היא מארגנת נסיעות לאומן גם הן לנשים בלבד. בין שומעות לקחה לא מעט ידועניות ביניהן עינב בובליל, טהוניה רובל, רינת גבאי, מור ממן ועוד. יש לה מספר עמודי פייסבוק ובהם אלפי חברים ועוקבים.

הרצאותיה פופולריות אצל חילוניות ודתיות. במגזר החרדי לעיתים נשמעת ביקורת על סגנונה, אמנון יצחק דיבר נגדה בחריפות.

במאי 2016 אושפזה בשל תסחיף ריאתי, הייתה בסכנת חיים ונאסר עליה לטוס לנסיעות אותן היא מארגנת. בנובמבר של אותה שנה השתתפה בסדרה הדוקומנטרית 6 אימהות המלווה את חייה כאמא וכרבנית, ובנוסף אירחה באחד מהאירועים שערכה את חנוך דאום ואורן חזן, במסגרת סדרת טלוויזיה שערך דאום.

== חיים אישיים ==
ברש גרושה ואם לחמישה, היא מתגוררת במושב נועם.

==גלריה==
<gallery widths="180px" heights="180px" perrow="4">
קובץ:Rabanit Ronit Barash 3.jpg|
קובץ:Rabanit Ronit Barash 4.jpg|
קובץ:Rabanit Ronit Barash 2.jpg|
</gallery>

==קישורים חיצוניים==

* [https://www.youtube.com/channel/UC6NPEK5oZi_PMcuzhkv76RA/featured רונית ברש - ערוץ היוטיוב הרשמי] 
* 
* 
* 
* 
* מנדי גרוזמן,[https://musaf-shabbat.com/2017/04/19/אי-אפשר-להשתיק-את-האישה-מנדי-גרוזמ/ "אי אפשר להשתיק את האישה"]. מוסף שבת מקור ראשון, 19 באפריל 2017.

==הערות שוליים==

קטגוריה:רבניות ישראליות
קטגוריה:תנועת התשובה: פעילים
קטגוריה:משתתפות 6 אימהות
קטגוריה:קריית גת: אישים
קטגוריה:נשות המושב
קטגוריה:אנשי המושב
קטגוריה:נפגעי ונפגעות תקיפות מיניות
קטגוריה:ישראליות שנולדו ב-1977
קטגוריה:ישראלים שנולדו ב-1977
קטגוריה:מועצה אזורית שפיר: אישים
לואיזה מנאפולי וסיציליה

לואיזה מנאפולי וסיציליה (; 27 ביולי 1773 – 19 בספטמבר 1802), הייתה אשתו של פרדיננד השלישי, הדוכס הגדול של טוסקנה.

==ביוגרפיה==
לואיזה נולדה ב-27 ביולי 1773 בנאפולי, לפרננדו הראשון, מלך שתי הסיציליות ומריה קרולינה מאוסטריה, בתם של פרנץ הראשון, קיסר האימפריה הרומית הקדושה ומריה תרזה. ב-15 באוגוסט 1790 התחתנה לואיזה עם בן דודה פרדיננד השלישי, הדוכס הגדול של טוסקנה, בנם של לאופולד השני, קיסר האימפריה הרומית הקדושה ומריה לואיסה, נסיכת ספרד, וב-19 בספטמבר באותה שנה מומשו הנישואים בווינה. ממנו היו לה 5 ילדים.

בשנת 1792 במהלך המהפכה הצרפתית, הכיר פרדיננד באופן רשמי ברפובליקה הצרפתית הראשונה, ובכך היה לבית המלוכה הראשון שהכיר בה. משהחלו מלחמות המהפכה הצרפתית, שוכנע פרדיננד על ידי שליטי בריטניה ורוסיה להצטרף לקואליציה האנטי-צרפתית הראשונה, ואכן, פרדיננד כרת עימם ברית, אך נתן רק תמיכה פסיבית ועשה זאת ללא שום התלהבות. כעבור שנה משראה פרדיננד את הניצחונות המהדהדים של הצרפתים, פרש מהקואליציה, וב-1 במרץ 1795 הכריז על נייטרליותה של טוסקנה במלחמה. בשנת 1799 הוקמה רפובליקה בפירנצה, ופרדיננד ולואיזה נאלצו לברוח לווינה. בשנת 1801 נחתם חוזה ארנחואס בספרד, ובו צורפו שטחי הדוכסות הגדולה של טוסקנה ודוכסות פארמה ליצירת ממלכת אטרוריה, ולאחר מכן אושר החוזה בשלום לינוויל.

ב-19 בספטמבר 1802 מתה לואיזה בעת שילדה בן, ונקברה בקריפטה הקיסרית בווינה.

==משפחתה==
ב-15 באוגוסט 1790 התחתנה לואיזה עם בן דודה פרדיננד השלישי, הדוכס הגדול של טוסקנה, בנם של לאופולד השני, קיסר האימפריה הרומית הקדושה ומריה לואיסה, נסיכת ספרד. לבני הזוג היו 5 ילדים:
* קרולינה פרדיננדה תרזה (1793)
* פרנצ'סקו לאופולדו (1794)
* לאופולד (1797–1870).
* מריה לואיזה ג'וספה קרולינה רוזה (1799–1857).
* מריה תרזה (1801–1855).

==אילן יוחסין==

==קישורים חיצוניים==

* 

קטגוריה:בית בורבון
קטגוריה:ילידות 1773
קטגוריה:נפטרות ב-1802
דוד שניאור

דוד שניאור יוצר בסטודיו ברחוב בוגרשוב
דוד שניאור (בלועזית David Schneuer , 1905 - 1 בנובמבר 1988), היה צייר, מעצב במה וגרפיקאי שפעל בתחילת דרכו בגרמניה ולאחר מכן בישראל. 
נולד בעיר פשמישל בגליציה (כיום בדרום-מזרח פולין), גדל במינכן ולמד בה אמנות. יצירתו משקפת באופן ייחודי את תור הזהב של האקספרסיוניזם הגרמני ששלט באמנות החזותית בגרמניה בין השנים 1905–1925. הוא חווה את האירועים שהובילו לעליית המפלגה הנאצית לשלטון בגרמניה בשנת 1933, כמו גם מאסר באותה שנה, כעציר פוליטי במחנה הריכוז דכאו. לאחר שנחלץ כעבור חודשיים מהמאסר, הצליח להגיע לארץ ישראל דרך פראג כשבאמתחתו כרזות וציורים ספורים פרי יצירתו ששרדו.

נמנה עם מייסדי "אגודת הציירים העבריים לגרפיקה שימושית בארץ ישראל" ואף היה חבר כבוד בה. הוא השתקע בתל אביב, ועבד בה לפרנסתו בתחום הגרפיקה והפרסום. בהמשך הקדיש את רובו ככולו ליצירת מאות רבות של ציורים ורישומים שמוצגים עד היום באוספים קבועים בגלריות ובמוזיאונים רבים ברחבי הארץ ובעולם. יונה פישר, אוצר אמנות וחתן פרס ישראל, כתב בספר האמן "SCHNEUER" שיצא לאור בשנת 1986, כי "דוד שניאור הוא רשם וירטואוזי, חושני אינסטינקטיבי" וכן "בעל מלאכה פשוט" כפי שנהג שניאור להעיד על עצמו. דני קרוון כתב בירחון לאמנות ולספרות גזית, כי "דוד שניאור הוא וירטואוז בשליטתו על כלי עבודתו, ככנר אמן היודע להוליך את הקשת על גבי המיתר ולהפיק ממגע זה גוני גוונים וצלילים".

==ילדותו ובגרותו==
דוד שניאור בגיל 5 1910
משפחת שניאור 1922, דוד שניאור עומד שני מצד ימין
דוד שניאור נולד ב-16 בדצמבר 1905 בעיר פשמישל. בהיותו בן שנתיים החליטו אביו יוסף ואמו דבורה, להגר לאמריקה, אך דחו את החלטתם בעת ששהו זמן מה בהמבורג. בסופו של דבר החליטו להשתקע במינכן שם גדל שניאור עם ששת אחיו ואחיותיו ובמרוצת הזמן התבססו במקום. בתחילת דרכו עבד אביו במינכן כשוחט, ובהמשך הפך לסוחר אמיד בעל השפעה ומהלכים בעיר. כיוון שבבית ניהלו ההורים אורח חיים דתי, נשלח שניאור ללמוד במסגרת שנקראה "תלמוד תורה" שהקימה הקהילה החרדית בעיר, ובמקביל למד בבית הספר העממי הגרמני שרוב תלמידיו היו קתולים. לאחר מכן למד בבית הספר התיכון הריאלי. חבריו באותה עת היו תלמידים בוואריים כמו גם ילדים יהודים שעמם נטל חלק בפעילויות של איגוד הספורט היהודי "בר כוכבא" " ואיגוד הצעירים הציוני "בלאו וייס" - ("Blau Weiss" שפירושו תכלת לבן/ כחול לבן).

בשנת 1922, כשהיה בגיל 17, נשלח להכשרה חקלאית בפרוסיה המזרחית למשך מספר חודשים, במסגרת חברותו בארגון בלאוּ-וייס שראה בלימודי החקלאות אבן יסוד של החזון הציוני. הוא נהג להזכיר את המטלות החקלאיות השונות שהוטלו עליו באותה עת, כגון העמסת קציר על סוסים וזריעת תפוחי אדמה כחלק מהחוויות המכוננות שעיצבו את חייו והתבטא לא אחת כי עבודת הידיים בחקלאות, הייתה למעשה ההכנה הראשונה שלו כאמן יוצר.

==פריז, ברלין ומינכן==
לאחר שסיים את ההכשרה בפרוסיה, נסע לברלין ועבד שם במשך חצי שנה עם צייר שלטים ויחד עמו צייר שלטים עבור חנויות של יהודים.

==לקריאה נוספת==
כתבה מקיפה על חייו ויצירתו של דוד שניאור בירחון לאמנות ולספרות "גזית"

==קישורים חיצוניים==

* 
*[http://www.schneuer.com/biography יצירתו של דוד שניאור וביוגרפיה מאת יונה פישר] 
*[http://www.imj.org.il/artcenter/newsite/he/?artist=%D7%A9%D7%A0%D7%99%D7%90%D7%95%D7%A8,%20%D7%93%D7%95%D7%93 דוד שניאור באתר מוזיאון ישראל]
*[https://designarchive.shenkar.ac.il/ מכון שנקר לתיעוד וחקר העיצוב בישראל] (ארכיון מקוון)
* 

קטגוריה:מעצבים ישראלים
קטגוריה:מעצבי במה ישראלים
קטגוריה:ציירים ישראלים
קטגוריה:חברי בלאו וייס
קטגוריה:ישראלים שנולדו ב-1905
קטגוריה:ישראלים שנפטרו ב-1988
השתיין

השתיין () הוא ספר מאת הסופר הגרמני הנס פאלאדה, שיצא לאור בשנת 1950, לאחר מות מחברו. 

הספר נכתב על ידי פאלאדה במהלך שנת 1944, בעת מאסרו ב"בית מחסה לפושעים חולי נפש", לשם נשלח על ידי המשטר הנאצי, מה שהיה שקול באותם הימים לעונש מוות. תקוותו היחידה לצאת ממצב זה הייתה להבטיח לגבלס כי ישלים יצירה אנטישמית שהוזמנה אצלו בעבר. בעקבות זאת הובטח שלומו, וסופקו לו חומרי כתיבה, בהם השתמש פאלאדה לכתיבת שלושה ספרים, ובהם "השתיין". שלושת הספרים נכתבו בקוד, שפוענח רק לאחר מותו של פאלאדה. 

== עלילת הספר ==
העלילה מתארת את סיפורו של ארווין זומר, איש מעמד הביניים המתגורר בגרמניה של שנות ה-30, אשר בבעלותו עסק זעיר, ונשוי למגדה, המסייעת בניהול העסק. חייו השגרתיים והמשעממים של הגיבור משתנים בהדרגה בעקבות גילויו של הגיבור את נפלאות הטיפה המרה, והפיכתו בהדרגה, שלב לאחר שלב, לאלכוהוליסט. שינוי זה מוביל את הגיבור למסע בין מספר מוסדות סגורים ובתי כלא בגרמניה של אותה התקופה, וכל זאת תוך מעבר בין מספר נקודות שבר, אשר משנות את עולמו ללא היכר.

== קישורים חיצוניים ==
* 
* 
* 
* 
* 

קטגוריה:ספרים גרמניים
קטגוריה:יצירות שהתפרסמו לאחר מות מחבריהן
קטגוריה:ספרי ידיעות ספרים
סומאטופילקס

סומאטופילקס () הייתה דרגה בכירה בצבא המוקדוני. התרגום המילולי של מילה זו היא "שומרי ראש", אם כי אין מדובר בשומרי ראש במובן המודרני של המושג, אלא בקצינים בכירים מלווים את המלך ומשמשים למעשה כקציני המטה שלו.

בספרטה הייתה קיימת יחידה שנקראה "היפיס", אשר כללה 300 איש ואנשיה היו שומריו של המלך, ובין יתר תפקידיהם פינו לו את הדרך כאשר עבר. ההיפיס מפורסמים כיום בעיקר בשל קרב תרמופילאי שבו הושמדה היחידה כליל. גם בממלכה האחמנית הייתה יחידה של שבעה קצינים מובחרים שליוו את המלך ונקראו "אנושיה" (anûšiya). סביר להניח שהסומאטופילקס הוקמו בהשראת אחת מן היחידות הנזכרות לעיל. אולם בעוד שבספרטה ופרס לא הייתה אבחנה ברורה בין שומרים ממשיים המגנים על המלך לבין אנשי המטה שלו, במוקדון הייתה חלוקה מסודרת. אלו שלחמו לצד המלך בקרב והגנו עליו נקראו "הטיירוי" ("רעי המלך"), בעוד הסומאטופילקס היו למעשה קצינים בכירים שקיבלו בדרך כלל משימות חשובות ואף פיקוד אד-הוק על חלקים מהצבא.

היו תמיד רק שבעה סומאטופילקס והם באו מקרב האצולה המוקדונית, ונבחרו מבין ההטיירוי. הסומאטופילקס הראשונים ידועים לנו מתקופת מלכותו של פיליפוס השני, מלך מוקדון. בנו, אלכסנדר הגדול, נתן להם משימות חשובות מאוד במהלך מסעות המלחמה שלו, וכך הם צברו יותר ויותר כוח. בשנת 326 לפנה"ס הוא אף מינה סומאטופילקס שמיני, ונתן את התואר לפאוקסטאס, אשר הציל את חייו במהלך המצור על עיר המאלים. 

להלן תבנית של הסומאטופילקס במהלך תקופת שלטונו של אלכסנדר הגדול:
{| class="wikitable"
|-
! colspan="4"|הסומאטופילקס במהלך תקופת שלטונו של אלכסנדר הגדול
|-
! שנה
! שמות
|-
|336-334 לפנה"ס
|אריסטונאוס, ליסימכוס, פאיתון, אריבס, בלקרוס, דמטריוס, תלמי
|-
|333 לפנה"ס
|אריסטונאוס, ליסימכוס, פאיתון, אריבס, בלקרוס, דמטריוס, הפאיסטיון
|-
|332 לפנה"ס
|אריסטונאוס, ליסימכוס, פאיתון, אריבס, מנס, דמטריוס, הפאיסטיון
|-
|331 לפנה"ס
|אריסטונאוס, ליסימכוס, פאיתון, ליאונאטוס, מנס, דמטריוס, הפאיסטיון
|-
|330-327 לפנה"ס
|אריסטונאוס, ליסימכוס, פאיתון, ליאונאטוס, פרדיקס, תלמי סוטר, הפאיסטיון
|-
|326-324 לפנה"ס
|אריסטונאוס, ליסימכוס, פאיתון, ליאונאטוס, פרדיקס, תלמי סוטר, הפאיסטיון, פאוקסטאס
|-
|323 לפנה"ס
|אריסטונאוס, ליסימכוס, פאיתון, ליאונאטוס, פרדיקס, תלמי סוטר, פאוקסטאס
|}

==הערות שוליים==

קטגוריה:מוקדון
רוס 248

רוס 248 (באנגלית: Ross 248, ידוע גם בשמות HH באנדרומדה, גליזה 905 או LHS 549) הוא כוכב הנמצא כ-10.3 שנות אור ממערכת השמש בקבוצת הכוכבים אנדרומדה והוא הכוכב העשירי הכי קרוב למערכת השמש, אך למרות קרבתו היחסית הוא עמום מדי מכדי צפייה בו בעיניים בלבד. הכוכב הובחן לראשונה בשנת 1926 על ידי פרנק אלמור רוס .

המסה של הכוכב היא 12% ממסת השמש ורדיוסו כ-16% מרדיוס השמש, אך עוצמת ההארה שלו היא רק 0.2% מעוצמת ההארה של השמש. הסיווג הספקטרלי שלו הוא M6 V, מה שמסווג אותו ככוכב הסדרה הראשית מסוג ננס אדום. רוס 248 מאופיין גם ככוכב הבזק, ולכן קיבל גם ציון של כוכב משתנה, HH באנדרומדה. בשנת 1950 הוא היה הכוכב הראשון שזוהה ככוכב משתנה גם בשל כתמי שמש על פניו, כך שהוא גם משתנה BY בדרקון.

מפת מסלול הכוכבים הקרובים למערכת השמש מ-20,000 שנה [[לפני זמננו עד 80,000 בעתיד.]]
מסלולו של רוס 248 יביא אותו קרוב יותר למערכת השמש בעתיד. בעוד 33,000 שנים הוא יהיה במרחק 3.024 שנות אור, הכוכב הכי קרוב לשמש (ראו גרף) ולאחר מכן שוב יתרחק. כיום השכנים הקרובים ביותר לרוס 248 הם זוג הננסים האדומים גרומברידג' 34 שנמצאים במרחק של כ-1.8 שנות אור ממנו וניתנים לראייה ללא ציוד עזר ככוכב עמום עם בהירות מדרגה 4. במרחק של כ-4.5 שנות אור נמצא זוג הננסים האדומים קרוגר 60 שבהירותם לא מאפשרת לראותם ללא ציוד עזר ובמרחק של כ-5.6 שנות אור נמצאים זוג הכוכבים 61 בברבור שיראו מרוס 248 ככוכב עם בהירות מדרגה 3.2, בהיר בהרבה מכפי שהזוג נראה מכדור הארץ.

==קישורים חיצוניים==

* 

==הערות שוליים==

קטגוריה:כוכבי הבזק
קטגוריה:משתני BY בדרקון
קטגוריה:ננסים אדומים
קטגוריה:כוכבים קרובים
קטגוריה:קבוצת הכוכבים אנדרומדה
קטגוריה:קטלוג גליזה
קטגוריה:קטלוג לויטן
הדיוויזיה ה-28 (ורמאכט)

הדיוויזיה ה-28 (בגרמנית: 28. Infanterie-Division) הייתה דיוויזיה של הוורמאכט שלחמה במלחמת העולם השנייה בחזית האירופית ובחזית המזרחית.

==היסטוריה==
===הדיוויזיה ה-28===
הדיוויזיה הוקמה בברסלאו ב-1 באוקטובר 1936, והועמדה תחת פיקוד הנס פון אובסטפלדר. במהלך המערכה בפולין לחמה הדיוויזיה כחלק מהקורפוס ה-8 במסגרת הארמייה ה-14, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-8 במסגרת הארמייה הרביעית. במהלך מבצע ברברוסה לחמה הדיוויזיה כחלק מהקורפוס ה-8 במסגרת הארמייה התשיעית, והשתתפה בקרב סמולנסק ובקרב על מוסקבה.

===הדיוויזיה הקלה ה-28===
ב-1 בדצמבר 1941 הפכה הדיוויזיה להדיוויזיה הקלה ה-28, והועברה למנוחה תחת פיקוד הארמייה הראשונה כחלק מהקורפוס ה-8 בחזית המערבית, ובפברואר 1942 הועברה הדיוויזיה תחת פיקוד הארמייה ה-11.

===דיוויזיית היגר ה-28===
ב-1 ביולי 1942 הפכה הדיוויזיה לדיוויזיית היגר ה-28. הדיוויזיה לחמה בקרבות בחצי האי קרים, כחלק מהארמייה ה-11, ובספטמבר 1942 הועברה הדיוויזיה לגזרה הצפונית יחד עם שאר הארמייה. לאחר מכן לחמה הדיוויזיה בקרבות שונים בגזרה הצפונית, ובכלל זה במצור על לנינגרד, ובשנת 1944 הועברה לגזרה המרכזית, שם לחמה בקרבות הקשים שהתחוללו בפרוסיה המזרחית כחלק מהארמייה הרביעית עד סוף המלחמה.

==מפקדים==
{| class="wikitable"
|-
! שם !! כהונה
|-
| הנס פון אובסטפלדר ||1 באוקטובר 1936 - 21 במאי 1940
|-
| יוהאן זינהובר ||21 במאי 1940 - 1 במאי 1943
|-
| פרידריך שולץ ||1 במאי 1943 - 25 בנובמבר 1943
|-
| הוברט לאמיי ||25 בנובמבר 1943 - ינואר 1944
|-
| הנס שפט ||ינואר 1944 - 28 באפריל 1944
|-
| גוסטב הייסטרמן פון ציהלברג ||28 באפריל 1944 - 20 בנובמבר 1944
|-
| ארנסט קניג ||20 בנובמבר 1944 - 12 באפריל 1945
|-
| הנס טמפלהוף ||12 באפריל 1945 - 8 במאי 1945
|}

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/28ID-R.htm הדיוויזיה ה-28] באתר lexikon-der-wehrmacht 
* [http://www.lexikon-der-wehrmacht.de/Gliederungen/leichteDivisionen/28leDiv-R.htm הדיוויזיה הקלה ה-28] באתר lexikon-der-wehrmacht 
* [http://www.lexikon-der-wehrmacht.de/Gliederungen/Jagerdivision/28JD.htm דיוויזיית היגר ה-28] באתר lexikon-der-wehrmacht 

28
קטגוריה:ורוצלב: היסטוריה
הדיוויזיה ה-26 (ורמאכט)

הדיוויזיה ה-26 (בגרמנית: 26. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה במערכה בפולין, בקרב על צרפת, בקרבות החזית המזרחית, והושמדה במהלך מבצע לבוב-סנדומייז'. לאחר מכן הוקמה הדיוויזיה כדיוויזיית הפולקסגרנדיר ה-26, שלחמה בחזית המערבית, ובכלל זה בקרב על הבליטה.

==היסטוריה==
===הדיוויזיה ה-26===
הדיוויזיה הוקמה ב-1 באפריל 1936 בקלן, והועמדה תחת פיקוד פריץ קיהנה. במהלך המערכה בפולין הייתה הדיוויזיה חלק ממפקדת הכוחות בהרי אייפל במסגרת הארמייה החמישית בחזית המערבית, ובמהלך המערכה על צרפת לחמה הדיוויזיה כחלק מהקורפוס ה-23 במסגרת הארמייה ה-16. במהלך מבצע ברברוסה הייתה הדיוויזיה חלק מהקורפוס ה-6 במסגרת הארמייה התשיעית, ובמהלך הקרב על מוסקבה לחמה הדיוויזיה כחלק מהקורפוס ה-6 במסגרת ארמיית הפאנצר השלישית. ביולי 1942 הועברה הדיוויזיה תחת פיקוד ארמיית הפאנצר השנייה, ובדצמבר אותה שנה לחמה הדיוויזיה כחלק מהארמייה האיטלקית השמינית והארמייה ההונגרית השנייה. בפברואר 1943 הועברה הדיוויזיה תחת פיקוד הארמייה השנייה, ובאוקטובר 1943 הועברה תחת פיקוד הארמייה הרביעית, עמה לחמה באזור סמולנסק. ביוני 1944 הועברה הדיוויזיה תחת פיקוד ארמיית הפאנצר הרביעית ולחמה עמה במבצע לבוב-סנדומייז', וב-10 בספטמבר 1944 הושמדה הדיוויזיה בקרבות באזור קובל, ושרידיה צורפו לדיוויזיה ה-253.

===דיוויזיית הפולקסגרנדיר ה-26===
ב-25 באוגוסט 1944 הוקמה דיוויזיית הפולקסגרנדיר ה-582, וב-17 בספטמבר שונה שמה לדיוויזיית הפולקסגרנדיר ה-26, והיא הועמדה תחת פיקוד הארמייה השביעית. בדצמבר 1944 הועברה הדיוויזיה תחת פיקוד ארמיית הפאנצר החמישית, ולחמה עמה במהלך הקרב על הבליטה כחלק מקורפוס הפאנצר ה-47. לאחר מכן לחמה הדיוויזיה כחלק מארמיית הפאנצר החמישית בקרבות בגרמניה, עד להשמדתה בהרי ההארץ ב-21 באפריל 1945.

==מפקדים==
{| class="wikitable"
|-
! שם !! כהונה
|-
| פריץ קיהנה || 1 באפריל 1936 - 10 בנובמבר 1938
|-
| זיגיסמונד פון פרסטר || 10 בנובמבר 1938 - 1 בינואר 1941
|-
| ולטר וייס || 1 בינואר 1941 - 15 באפריל 1942
|-
| פרידריך ויזה ||15 באפריל 1942 - 5 באוגוסט 1943
|-
| יוהנס דה בר || 5 באוגוסט 1943 - 10 באוגוסט 1944
|-
| היינץ קוקוט ||10 באוגוסט 1944 - 21 באפריל 1945
|}

==קישורים חיצוניים==

* [http://www.lexikon-der-wehrmacht.de/Gliederungen/Infanteriedivisionen/26ID-R.htm הדיוויזיה ה-26] באתר lexikon-der-wehrmacht 
* [http://www.lexikon-der-wehrmacht.de/Gliederungen/Volksgrenadierdivisionen/26VGD.htm דיוויזיית הפולקסגרנדיר ה-26] באתר lexikon-der-wehrmacht 

==הערות שוליים==

26
דיוויזיה 26
תיקון רציפות

בתורת ההסתברות, תיקון רציפות היא טרנספורמציה המופעלת על משתנה מקרי בעל התפלגות בדידה, כשמנסים לקרב אותה באמצעות התפלגות רציפה, על מנת לשפר את הקירוב.

לפני שתוכנות סטטיסטיות בעלות יכולת חישוב חזקה היו זמינות, לתיקוני רציפות היה תפקיד חשוב ביישומים של מבחנים סטטיסטיים בהם המשתנה הנבדק היה בעל התפלגות בדידה, כמו התפלגות בינומית או פואסונית; בפרט הייתה להן חשיבות רבה עבור חישובים שנעשו באופן ידני.

כשרמת דיוק גבוהה במיוחד אינה נדרשת, חישובים הנעשים במחשב עבור פרמטרים מסוימים יכולים להסתמך גם היום על תיקון הרציפות, וכך לשפר את הדיוק (לעומת אי-שימוש בתיקון רציפות) תוך שמירה על פשטות התוכנה ועל מהירות הריצה שלה.

==דוגמאות==

===התפלגות בינומית===

נניח כי <math>X \sim \textrm{Bin} \left(n, p\right)</math> (X מתפלג בינומית עם פרמטרים n ו-p). אז לכל <math>x \in \{0, 1, 2, ... n\}</math> מתקיים:
:<math>P \left( X\leq x \right) = P \left( X < x+1 \right)</math>

אם <math>np</math> ו-<math>np(1-p)</math> גדולים מספיק (נהוג להחשיב 5 ומעלה כגדולים מספיק), אז ההסתברות לעיל ניתנת לקירוב טוב על ידי:
:<math>P \left( Y\leq x+1 \right)</math> או על ידי: <math>P \left( Y\leq x \right)</math>

עבור <math>Y \sim \textrm{N} \left(np, np(1-p) \right)</math> (Y מתפלג נורמלית עם פרמטרים np ו-(np(1-p. לכן קירוב זה נקרא גם "קירוב נורמלי"). כל זה נכון גם בלי תיקון רציפות.

תיקון רציפות פירושו לקחת את הערך האמצעי בין x לבין x+1, כלומר לקחת את x+0.5, וכך נקבל קירוב שהוא יותר מוצלח:
:<math>P \left( Y\leq x+\frac{1}{2} \right)</math>
ההחסרה של <math>\frac{1}{2}</math> מ-<math>x+1</math> או ההוספה של <math>\frac{1}{2}</math> ל-<math>x</math> היא למעשה תיקון הרציפות.

באופן דומה, אם נרצה לקבל קירוב עבור:
:<math>P \left( X \geq x \right) = P \left( X > x-1 \right)</math>
נשתמש ב:
:<math>P \left( Y \geq x-\frac{1}{2} \right)</math>

===התפלגות פואסון===

נניח כי <math>\ X \sim \textrm{Poisson} \left( \lambda \right)</math>. (X מתפלג פואסונית עם פרמטר λ) תוצאת הקירוב הנורמלי היא:
:<math>P \left( X \leq x \right) = P \left( X < x+1 \right) \approx P \left( Y \leq x+\frac{1}{2} \right)</math>
עבור <math>Y \sim \textrm{N} \left( \lambda, \lambda \right)</math>.

==ראו גם==
* משפט הגבול המרכזי

==קישורים חיצוניים==
* 

קטגוריה:תורת ההסתברות
קטגוריה:סטטיסטיקה
יחסי מלזיה–נורווגיה

היחסים שבין מלזיה לבין ממלכת נורווגיה הם יחסים טובים המתבטאים בתחומים רבים. מלזיה מחזיקה קונסוליה המייצגת אותה באוסלו בירת נורווגיה כאשר לנורווגיה יש שגרירות המייצגת אותה בקואלה לומפור.

== יחסים כלכליים ==
שתי המדינות הן מדינות אשר קיימים בהן מרבצי נפט. עקב כך, תעשיית הנפט הפכה לנושא הכי חשוב ביחסים בין שתי המדינות. שתי המדינות גם משתפות פעולה בתעשיית החקלאות. נכון ל-2013 ישנן 50 חברות נורווגיות הרשומות במלזיה. בשנת 2006 הייצוא למלזיה מנורווגיה היה שווה 150 מיליון רינגיט מלזי כאשר הייבוא ממלזיה לנורווגיה היה שווה 338.7 מיליון רינגיט מלזי.

== יחסים ביטחוניים ==
נורווגיה מרבה לספק למלזיה אמצעי ביטחון, נשק ושירותים צבאיים.

== הערות שוליים ==
הדיוויזיה ה-34 (ורמאכט)

הדיוויזיה ה-34 (בגרמנית: 34. Infanterie-Division) הייתה דיוויזיית חיל רגלים של הורמאכט שלחמה במלחמת העולם השנייה.

==היסטוריה==
הדיוויזיה הוקמה ב-1 באפריל 1936 בקובלנץ, והועמדה תחת פיקוד אריך לידקה. במהלך המערכה בפולין הייתה הדיוויזיה חלק מהקורפוס ה-30 במסגרת הארמייה הראשונה בחזית המערבית, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-23 במסגרת הארמייה ה-16. במהלך מבצע ברברוסה לחמה הדיוויזיה כחלק מהקורפוס ה-12 במסרת ארמיית הפאנצר השנייה, ולאחר מכן במסגרת הארמייה הרביעית, ובמהלך הקרב על מוסקבה לחמה הדיוויזיה כחלק מהקורפוס ה-12 במסגרת ארמיית הפאנצר השנייה, ולאחר מכן במסגרת הארמייה הרביעית. לאחר מכן לחמה הדיוויזיה בגזרה המרכזית, כחלק מהארמייה הרביעית ולאחר מכן כחלק מארמיית הפאנצר השנייה. בספטמבר 1943 הועברה הדיוויזיה תחת פקוד ארמיית הפאנצר הרביעית ולחמה עמה בקרב דנייפר ובמבצע דנייפר-קרפטי, ובפברואר 1943 הועברה תחת פיקוד ארמיית הפאנצר הראשונה ולחמה עמה בקרב קורסון-צ'רקאסי. לאחר מכן לחמה הדיוויזיה בקרבות באוקראינה כחלק מהארמייה השמינית, וביולי 1944 הועברה לאיטליה שם לחמה כחלק מארמיית ליגוריה עד סוף המלחמה.

==מפקדים==
{| class="wikitable"
|-
! שם !! כהונה
|-
| אריך לידקה || 1 באפריל 1936 - 1 באוקטובר 1937
|-
| מקס פון פיבהאן || 1 באוקטובר 1937 - 1 במרץ 1938
|-
| פרידריך ברמר || 1 במרץ 1938 - 19 ביולי 1939
|-
| הנס בהלנדורף || 19 ביולי 1939 - 11 במאי 1940
|-
| ורנר זאנה || 11 במאי 1940 - 1 בנובמבר 1940
|-
| הנס בהלנדורף || 1 בנובמבר 1940 - 18 באוקטובר 1941
|-
| פרידריך פירסט || 18 באוקטובר 1941 - 5 בספטמבר 1942
|-
| תאודור שרר || 5 בספטמבר 1942 - 2 בנובמבר 1942
|-
| פרידריך הוכבאום || 2 בנובמבר 1942 - 31 במאי 1944
|-
| תאובלד ליב || 31 במאי 1944 - 1 במאי 1945
|-
| פרדיננד היפל || 1 במאי 1945 - 2 במאי 1945
|}

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/34ID-R.htm הדיוויזיה ה-34] באתר lexikon-der-wehrmacht 

34
דיוויזיה 34
Herr, wie du willt, so schicks mit mir, רי"ב 73

Herr, wie du willt, so schicks mit mir (בעברית: אדון, אם תרצה), רי"ב 73, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון השלישי שלאחר חג ההתגלות, 23 בינואר 1724.

==היסטוריה==
קנטטה זו הייתה החמישית בשנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 154. באך ביצע את היצירה לפחות פעם אחת נוספת ב-1748 או 1749.

ב-1870 הוציאה לאור חברת באך את הקנטטה לראשונה, בכרך 18 של פרסומיה.

==מילים ומוזיקה==
סדר הקריאה לאותו יום כולל פסוקים מהאיגרת אל הרומים ומהבשורה על-פי מתי בהם מתואר הסיפור כיצד ישו ריפא את המצורע. הלברית נכתבה על ידי מחבר לא ידוע והיא מצטטת בפתיחה את דברי המצורע לישו: "אֲדֹנִי אִם־תִּרְצֶה תּוּכַל לְטַהֲרֵנִי". בהמשך נעשה שימוש בפסוקים מתוך מזמור של קספר ביננמן (Kaspar Bienemann). כורל הסיום הוא ממזמור של לודוויג הלמבולד (Ludwig Helmbold).

הקנטטה נועדה לביצוע על ידי סולני סופרן, טנור ובס בליווי מקהלה בת ארבעה קולות, ובתזמור של שתי קרנות, שני אבובים, שני כינורות, ויולה ובאסו קונטינואו. לקנטטה חמישה פרקים:
# כורל ורצ'יטטיב לשלושת הסולנים: Herr, wie du willt, so schicks mit mir (אדון, אם תרצה)
# אריה לטנור: Ach senke doch den Geist der Freuden (אנא, החדר נא את רוח השמחות)
# רצ'יטטיב לבס: Ach, unser Wille bleibt verkehrt (אבוי, רצוננו יישאר עיקש)
# אריה לבס: Herr, so du willt (אדון, אם רצונך הוא)
# כורל: Das ist des Vaters Wille (זהו רצון אבי)

==הקלטות==
היצירה הוקלטה במלואה 12 פעמים בהקלטות מסחריות. בין המנצחים שביצעו את ההקלטות ניתן לציין את גוסטב ליאונהארדט (ב-1977), פיליפ הרווחה (ב-1990), ג'ון אליוט גרדינר (ב-2000) ומסאקי סוזוקי (ב-2001).

==קישורים חיצוניים==
* [http://www.bach-cantatas.com/BWV73.htm פרטי הקנטטה באתר קנטטות באך]
* [http://www.bach-cantatas.com/Texts/BWV73-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
ציפור שנייה

ציפור שנייה (מוכר במילותיו הראשונות: ראיתי ציפור רבת יופי) הוא שיר עברי מאת המשורר הישראלי נתן זך, שהתפרסם בקובץ שיריו "כל החלב והדבש" (עם עובד, 1966).
השיר הולחן על ידי המוזיקאי והמפיק המוזיקלי מישה סגל ובוצע לראשונה ב-1972 על ידי צמד הזמרות היהודיות-קנדיות סוזן ופרן, ובהמשך על ידי נורית גלרון (1979), חוה אלברשטיין ואחרים.

== נסיבות הלחנת השיר וביצועו הראשון ==
השיר הולחן על ידי מישה סגל עבור פסטיבל "מנגינות למילים: שירי משוררים", שנערך בינואר 1972 בבית החייל בתל אביב תחת פיקודו של יצחק לבני. בערב זה בוצעו 15 שיריהם של משוררים ישראלים בני זמננו (לצד זך – יהודה עמיחי, דליה רביקוביץ ודוד אבידן), שהולחנו על ידי דפנה אילת, מוני אמריליו, סשה ארגוב, שלמה ארצי, מתי כספי, צביקה פיק ויאיר רוזנבלום. המנהל המוזיקלי והמנצח היה עודד פנחסי, והמבצעים האחרים היו חוה אלברשטיין, שלמה ארצי, עדנה גורן, צילה דגן, הדודאים, דורית ראובני ושלישיית פיקוד מרכז, רבקה זהר, שולה חן, מתי כספי וצביקה פיק.

השיר, שבוצע על ידי צמד הזמרות היהודיות-קנדיות סוזן ופרן, היה ללהיט.

== ביצועי השיר ==
זהו שיר קצר במהותו. על כן, העיבוד לרוב משנה במעט את מבנה השיר. בפרט, העיבוד כולל חזרה כפולה על מילות השיר.

בחלק מהעיבודים ישנו גם מבוא מוזיקלי (באורך לפחות עשר שניות) שמכין לקראת תחילת השירה.

בנוסף, קצב השירה בביצועים השונים הוא לרוב איטי ורגוע.

לשיר קיימים עיבודים למקהלה מעורבת (דוד מורס), מקהלת נשים (פנינה ענבר), לאנסמבל חליליות ועוד.

== מבנה השיר ==
השיר מחולק לשני בתים מחורזים. בבית הראשון מתואר המפגש עם הציפור, ובשני מתואר השפעתו על הדובר בשיר.

בשני בתי השיר יש אותו מספר של שורות. בבית הראשון קיימת שורה שהיא דומיננטית יותר מבחינת אורכה (השורה השלישית).

== פרשנות ==
לשיר ישנן פרשנויות רבות, המשותף למרביתן הוא העבודה לכך שאותו שיר מדבר על חוויית התגלות. השיר מתאר את ההתפעלות מאותה התגלות ואת השפעתו על הדובר בשיר.

יש התייחסויות שונות לכותרת השיר. בפרט, להתייחסות לאותה ציפור כ"ציפור שנייה". בין יתר הפרשנויות, בחלק מהן משוער שזה נעשה כהמשך לשיר אחר של זך (שמופיע ללא כותרת) בו גם מתואר מפגש עם ציפור, ובחלקן משוער שזה דווקא מתאר גם סוג של תקווה למפגש עם ציפור נוספת.

== קישורים חיצוניים ==

* 
* אלון אופיר, [http://cms.education.gov.il/EducationCMS/Units/Mazkirut_Pedagogit/Sifrut/sugot/shira/EyunShneyShireyOvdan.htm עיון בשני שירי אובדן: "לעולם לא אשמע את קולו המתוק של האלוהים" מאת יונה וולך ו"ציפור שנייה" מאת נתן זך], מפמ"ר ספרות
* יוסי חרסונסקי, [http://www.yosmusic.com/yos12265 נורית גלרון, ציפור שנייה], באתר חרסונסקי מיוסיק

ביצועים:
* (בערוץ של גלרון)
* (בערוץ של סגל)
* [https://he-il.facebook.com/naama.music/videos/second-bird-ציפור-שנייה-naama-womens-choir-אנסמבל-קולות-נשים-נעמה/815266065757307/ ביצוע של אנסמבל קולות נשים נעמה]

==הערות שוליים==

קטגוריה:שירי 1966
קטגוריה:שירי 1972
קטגוריה:שירי נתן זך
קטגוריה:שירי נורית גלרון
קטגוריה:שירים בעברית
קטגוריה:שירים על בעלי כנף
ג'יימס ארל ראדר

ג'יימס ארל ראדר (באנגלית: James Earl Rudder 6 במאי 1910 - 23 במרץ 1970) היה מייג'ור גנרל אמריקאי שהתפרסם בתפקידו כמפקד גדוד הריינג'רים ה-2 שלחם בקרב פואנט דו אוק במהלך הפלישה לנורמנדי.

==חייו==
ראדר נולד בעיירה עדן שבטקסס. הוא למד באוניברסיטת טקסס A&M ובמסגרת העתודה האקדמית עבר קורס קציני מילואים של צבא ארצות הברית, והוסמך כקצין חי"ר. לאחר לימודיו עבד כמורה וכמאמן פוטבול. עם כניסתה של ארצות הברית למלחמת העולם השנייה, בשנת 1941, התגייס ראדר לצבא ושימש בשורת תפקידי מטה ופיקוד בדיוויזיית החי"ר ה-83. בשנת 1943 מונה למפקד גדוד הריינג'רס ה-2. בפלישה לנורמנדי פיקד ראדר על צוות קרב של הריינג'רס שכלל את גדודי הריינג'רס ה-2 וה-5. זמן קצר בטרם הפלישה גילה ראדר כי סגנו, שאמור היה לפקד על כיבוש עמדת התותחים בפואנט דו אוק, אינו כשיר לתפקידו. בשל כך פיקד ראדר על גדוד הריינג'רס ה-2 שנחת בחוף אומהה וכבש את מתחם בפואנט דו אוק, לאחר לחימה קשה. על האופן שבו פיקד על הגדוד בקרב הוענק לראדר צלב השירות המצוין. בהמשך המלחמה פיקד על רגימנט הרגלים ה-109 במהלך הקרב על הבליטה, שם עוטר בכוכב הכסף על גבורתו.

לאחר המלחמה שימש בשורת תפקידי מטה ופיקוד במילואים ועלה לדרגת מייג'ור גנרל. לאחר שחרורו שימש כנשיא אוניברסיטת טקסס A&M.

==קישורים חיצוניים==

* 

==הערות שוליים==

קטגוריה:קצינים אמריקאים במלחמת העולם השנייה
קטגוריה:גנרלים בצבא ארצות הברית
קטגוריה:מעוטרי כוכב הכסף
מעוטרי מדליית השירות המצוין
קטגוריה:מעוטרי צלב השירות המצוין
קטגוריה:מעוטרי כוכב הארד
קטגוריה:הריינג'רס
קטגוריה:בוגרי אוניברסיטת טקסס A&M
קטגוריה:אמריקאים שנולדו ב-1910
קטגוריה:אמריקאים שנפטרו ב-1970
הדיוויזיה ה-35 (ורמאכט)

הדיוויזיה ה-35 (בגרמנית: 35. Infanterie-Division) הייתה דיוויזיית חיל רגלים של ה שלחמה במלחמת העולם השנייה.

==היסטוריה==
הדיוויזיה הוקמה ב-1 באוקטובר 1936 בקרלסרוהה, והועמדה תחת פיקוד הוברט שאלר-קאלידה. במהלך המערכה בפולין הייתה הדיוויזיה חלק מהארמייה השביעית בחזית המערבית, ובמהלך המערכה על צרפת לחמה הדיוויזיה כחלק מהקורפוס ה-4 במסגרת הארמייה השישית. במהלך מבצע ברברוסה לחמה הדיוויזיה כחלק מהקורפוס ה-5 במסרת במסגרת הארמייה התשיעית, ובמהלך הקרב על מוסקבה לחמה הדיוויזיה כחלק מהקורפוס ה-5 במסרת ארמיית הפאנצר השלישית, ולאחר מכן במסגרת ארמיית הפאנצר הרביעית. לאחר מכן לחמה הדיוויזיה בגזרה המרכזית, כחלק מהארמיות השונות, ואף השתתפה במבצע בגרטיון כחלק מקורפוס הפאנצר ה-41 במסגרת הארמייה התשיעית וספגה בו אבדות כבדות. לאחר מכן הועברה תחת פיקוד הארמייה השנייה, ולחמה עמה בקרבות הקשים שהתחוללו בפרוסיה המזרחית עד סוף המלחמה.

==מפקדים==
{| class="wikitable"
|-
! שם !! כהונה
|-
| הוברט שאלר-קאלידה || 1 באוקטובר 1936 - 24 בנובמבר 1938
|-
| הנס-וולפגנג ריינהרד || 24 בנובמבר 1938 - 25 בנובמבר 1940
|-
| ולטר פון וייקרסטהאל || 25 בנובמבר 1940 - 1 בדצמבר 1941
|-
| רודולף פון רומן || 1 בדצמבר 1941 - 10 בספטמבר 1942
|-
| לודוויג מרקר || 10 בספטמבר 1942 - אפריל 1943
|-
| אוטו דרשר || אפריל 1943 - 8 ביוני 1943
|-
| לודוויג מרקר || 8 ביוני 1943 - 5 בנובמבר 1943
|-
| יוהאן-גאורג ריכרט || 5 בנובמבר 1943 - 9 באפריל 1944
|-
| גוסטב גיהר || 9 באפריל 1944 - 11 במאי 1944
|-
| יוהאן-גאורג ריכרט || 11 במאי 1944 - 5 בינואר 1945
|-
| פאול באדה || 5 בינואר 1945 - 26 במרץ 1945
|-
| יוהאן-גאורג ריכרט || 26 במרץ 1945 - 8 במאי 1945
|}

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/35ID-R.htm הדיוויזיה ה-35] באתר lexikon-der-wehrmacht 

35